শেরপুরে ২ বিলে পোনা মাছ অবমুক্ত করেছেন সদর আসনের সংসদ সদস্য, হুইপ আতিউর রহমান আতিক। তিনি ২৭ সেপ্টেম্বর বুধবার বিকেলে সদর উপজেলার কামারিয়া ইউনিয়নের মরা সুতির বিল ও পাকুড়িয়া ইউনিয়নের কেউটা বিলে ১০ মণ করে বিভিন্ন প্রজাতির মাছের পোনা অবমুক্ত করেন। ওইসময় সদর উপজেলা নির্বাহী কর্মকর্তা মোহাম্মদ হাবিবুর রহমান, জেলা মৎস্য কর্মকর্তা জাহিদ হোসেন, সদর উপজেলা মৎস্য কর্মকর্তা শহীদুল ইসলাম, উপজেলা কৃষি কর্মকর্তা পিকন সাহা, ইউপি চেয়ারম্যান আলহাজ্ব মোঃ হায়দার আলী, সাবেক ইউপি চেয়ারম্যান শাজাহান আলী জোসনা, আওয়ামী লীগ নেতা শফিকুল ইসলাম, নুরুল আমিন ছানা, মনিরুল আলম মনি ও জেলা ছাত্রলীগ সভাপতি জুনায়েদ নূরানী মনিসহ স্থানীয় গণ্যমান্য ব্যক্তিবর্গ উপস্থিত ছিলেন।